Jotta aggregaatti tuottaa tarpeeksi sähköä tarvittaville sähkölaitteille, pitää laskea laitteiden yhteenlaskettu virrankulutus (watit / kilowatit) ja varmistaa, että aggregaatin teho kattaa tämän virrankulutuksen.
Tehon lisäksi eri sähkölaitteet vaativat erilaisia ominaisuuksia aggregaatilta. Resitiivisen kuorman sähkölaitteille käy käytännössä kaikki aggregaattimallit. Tällaisia laitteita ovat esim. valaisimet ja sähköpatterit, ja niillä on aina samanlainen sähkönkulutus, eikä laite tarvitse käynnistyshetkellä suurempaa virtaa kuin mitä tuotteessa ilmoitetaan.
Enemmän tehoa vaativat laitteet, kuten pesukone, paineilmakompressori tai ilmalämpöpumppu, tuottavat reaktiivista kuormaa. Nämä laitteet tarvitsevat käynnistyessään jopa 2-7 kertaisesti energiaa normaalikulutukseen verrattuna ja myös aggregaatin pitää vastata tähän energiatarpeeseen. Näille laitteille kannattaa valita tehokas, voimavirtaa tuottava aggregaatti.
Elektroniset, herkät laitteet, kuten tietokone, TV ja jääkaappi ovat vaativia sähkön suhteen. Ne tarvitsevat tasaista sähköä eli siniaaltosähköä. Digitaalinen invertteri aggregaatti on näille laitteille sopiva sähkönlähde.
Lisätietoa aggregaateista ja valintaan vaikuttavista tekijöistä voit lukea kattavasta tietopaketistamme.